
E mund me peshë

Dega që më ka vrarë 

Po rri poshtë meje

Po e mbuloj me trup.

Ajo, që më paska dërmuar 

Është e madhe sa, 

E shkëputura e një brinje kraharrorit.

T’a copëtosh, s’bëhet një grusht. 

Do t’i kthehem degës

Sipas ashpërsisë së saj,  do e vras

Do i qëndrojë më i vogël poshtë.

Prej hakmarrjes time me rrënjë,

Ajo, s’mundet të më mbulojë me trup.

––––––––
[image: ]


Gishti, vërtetë i madh

Vërej gishtërinjtë

Për nga barku i përthyej

Katër nga ata,  bëjnë nga dy kurrize,

Njëri, bën vetëm një.

Për çfarë lloji marrëdhënieje, 

Nevojitet gishti madh?

Një ditë,  ai, s’preku asgjë

U enjt të vetmit kurriz, atij që, 

Nga nyjet,  cilësohej i mbajtur i veçantë.

Një zgjatjeje të shkurtër gaboi mjaftueshëm

Shkaktoi thyerjen që u bë e vetëdijshme,

Gishtërrinjtë atë e vuajtën, vlejtën sa një.

Praktikë

Njohjes tonë, nga ngatërrohet fati,

Formës së fantazisë, e tunduar atij,

I cili përafrohet me dënimin e dukshëm

Me njeriun e e bukur, me rastësinë e natyrshme.

Dija, varur motivit, e zbut për së larti

E pa kufijta, kërcënimin do të arrij.

I shkruar, ndonjëherë, ceket të bëhet i pabesueshëm

Kur askund s’zbrazet, rrezja dhe bindja, figurojnë rradhë të shpjegueshëm.

I hasur shkëlqim rrethi ndër zaje

Dhe kur kërkon më tepër një shndërrim djalli

Ai, sa i vete me trup një gruaje

Trajtohet objekt, shumësi e një malli.

Nostalgji nga kafsha

Jam mbështetur një trungu të kruhem

E gjeta në paqe gungën,

Bërë grusht,  si dora nga nostalgjia.

E tharë apo e çjerrë,

Shumëzohet me një mall,  trungu

Për një botë,  që kurrë se ka ëndërruar.

E cila,  lufton me lëkurë

Të fërkohet, të kënaqet edhe kocka. 

U bë burrë trungu

Jemi unë, ai, dhe perceptimi

Krijojmë vetëm momente të kërrusur

Fundit të kruajtjes,  kuptoj dhe lumturinë e kafshës.

Mund, vetëm vendi yt

Të kem si jetë një vend të huaj

Kur, më  ka mundur një, më parë

E sigurt është se,  atje tej,

Do jem më pak i bukur.

Atje, hijerënda, lëvrohet e largët

Punohet serioziteti i gurit,  dhe më,  s’rëndon.

Të kesh, të arrish të tepërtën,

Atje tej, ku do jem i shëmtuar

Një vend i gjallë më mund jetën

Me të drejtën e tij,  më kap me një dorë

Më hedh me mendjen që, le të humbasë,

Si i ardhur nga një vend tjetër.

Përgjegjshmëri malli

Kuptime tek malli

Mundohen naive tek një psherëtimë

Më vonë, pretekstit të një ritmi tragjedie,

Vëren se e munguara, jeton aty,

Më e lehta kuptuar si bëmë

I madh, të sillet kujtimi para saj.

S’është më i madh se e drejta,  një kuptim malli

Një humbje i ngjan një fuqie.

Do e gjesh te brenga e pa përgjegjshme

Si shkak i devotshëm shënuar një pasoje.

Ruhet krahësh njësoj i ngarkuar

Rend! Malli, për këdo lëndon baraz.

Sidomos ndaj një gruaje

Është i rëndë borxhi

Po, po, ai të zhvesh dhe të sillet rrotull

Sikletosesh si i spërkatur balte

Je falje e vënë përfund.

Borxhi i vjetër,  është si kthimi i një unaze,

I shoqëruar me një puthje

Që s’e mendon,  se jepet për t’u kthyer

Ndaj nuk nxitohet për askund,  buzësh e gishtash.

Ajo ama sëmuret, po nuk kujtoi dashurinë e herës së parë

Fiksohet të mbledh gjërat e saj.

Kur të rri pas, ti i ke borxh një luftë.

Imagjinatë shtesë

Pritet të erret

Ah, sikur aty të ndalej muzgu,

Si atdhe, për ditën të ngelet.

T’ja dalë, të luftojë me zemër

Të qëndrojë vetë bosh shandani

Dhe në zjarr, vetë të hidhen qirinjtë.

S’e, si atdhe, muzgu do jetë i vetmi

Do t’a shpëtojë ditën tejet

Po qe se luajnë, qaset shembull i shtëpisë,

Fëmijë, nga të cilët askush s’e do natën.

Ndonëse e pranojnë, s’i është dorëzuar një tis,

Është imagjinatë e hollë punuar me bizë.

Dy anë mënge

Pisllëqet dhe pastërtitë,

Kanë zënë nga një krah në mëngë

Ngjallet denduri e zvarrë e baltës.

Befas, s’i pëlqen ndyrësia dhe shkundet

Barishtja e gjelbër ka qenë e lagur

Me përgatitje përzierje të fortë.

Kjo anë,  s’ndahet dot tjetrës

Eshtë një gjysmë, ngjitur te gjysma

Dy shpina,  që katastrofë bashkëjetojnë.

Njëra, mbase është duke fjetur

Luan viktimën në shtratin e pastër,

Kur,  e përvesh ana tjetër për vetëmbrrojtje,

Pasi  s’më nevojitet emri

Kur më pyetën për emrin, e harrova

E zëvendësova me atë të pyetjes

Zgjedhje,  që s’e përfshiu gjithë mbledhjen,

Por veçoi fillimin e qetë

Diçka, që e hap gojën pak

Edhe përgjigja thuhej me zë të ulët

Se, me pak të folur, pyetet shumë.

Duhet t’a kujtojë se e kujt është shpatulla,

Kur po e quajnë të një shpendi tjetër darkës,

E zëvendësova prapë me ç’më doli nga mendja.

Edhe kafshës që po hanim, i’a kisha harruar emrin

Pyes, po për mua, përse u përhapën fjalë?

Mbret në xhungël

Vetëtima në xhungël,

Vetëtima në shkretëtirë,

Vetëtima në hënë.

E nxin një shkëmb rrezikshëm vetëtima

S’e duan atë zgjedhë,  të futen nëpër skuta,

Fuqi të mëdha, që, si në diell vrapojnë

Prej një frike të djegshme,

Hije shkrumbi, më pas verbohen në shkretëtirë.

Ndriçimi i  hënës mban zi,

Për oratorinë e shkëlqimit të saj

Që shfaqet e rrallë në këtë botë.

Por zjarri i vetëtimës, e merr me vete.

Shpronësim dore

Ishte e kthyer mbrapshtë dorashka

Ndjehej,  tek nuhatej aroma.

Si e dalë nga errësira,

Magjia e asaj, nuk njihej pa dorë.

Era e ruajtur nga e kundërta

Zbulonte të butën e dhënë gishtash.

Që ndyn ajrin, pasojë e zhveshjes,

Derdhet pjesë pjesë të largohet

Aroma me ijën e dënuar

Hap zjarr në strehë dorashka

S’ka rënë në një rrugë, po, në bunker

Asnjëherë, s’do kujtohet më nga mishi.

Fushë frazeologjie

Bronxi,

Ushtron si gjithçka

Magjinë që të godet në çast.

Ngahera vret me ngjyrë bronxi,  gruri

Endjes së madhe,  e zbulojnë këtë edhe kokëndryshkët

Për të qenë bukuri trupi e tyre.

Një momenti fundi të një ironie,

Te disa, përplasje xixash përkryehet nuancash.

Merret vesh si bukuri mes thesareve

Tek lahen me talentin e tij, ja tek gënjehen gërshërët,

Kur e ngjyen si të florinjtë, si dhe një gur shahu.

Vjetërsi,  që dreqin pastë fat.

Kuadër egoizmash

Çuditshëm e kërkojnë vdekjen

Disa njerëz, ngulmojnë energjie

Të tjerë, përballen sipas vendosjes së natyrës

Por se ajo,  ka depërtuar si egoizëm shpirti.

Ndonëse, me atë, nuk janë takuar asnjëherë,

Dhe s’gjejnë ngjashmërira të flasin,

Imponojnë frymëzimin e një nevoje,  të përkryhet

Sikur do u’a vuajnë më vonë vdekjen.

Njërit, që s’ka asgjë për të humbur, para

Tjetrit, pa sens nuhatjeje, mbrapa.

Rënduar me lakuriqësi 

Një femër e zhveshur,

Aq gjatë e pa përmbajtur për të tjerët,

E thjeshtë t’a prekësh,

Dëmtuar aktesh lakuriqësie në trup,

E çukitur si jashtë,

S’ndryshon anësi kur tregohet e gjitha.

Është si një trung i zhveshur

Pa dhembjen e frutit.

Pse kërkon dashjen e nuses

Ajo, është udhëtimi pavarësisë

E padukshmja e ujit e vyshk

Si letër e grisur bie në hon.

Në fillim për të tjerët

Një vend, të ekzistojë gjendjeje interpretimi,

Si njeriu,  me kujtesë

Duhet të jetë natyrë të qajë,

Një syth, me një lot të pa imituar

Ligësi, zbukuruar petku  orteku bore

Ylber, si ushqim një cope qielli të kuptuar

Valë, që lajthit të gjykohet si e pështyrë

Njollë, me lakminë të duket si e vrarë.

Poshtë syrit  t’i gjendet një mali

Sjell çaste rrënimi,  nëpërmjet krenarish entiteti

S’pajtohet me pasurinë strehuar asgjësë

Duhet diçka udhe,  t’i hidhet përsipër.

Trashëgime

Njëlloj kruhemi, si qeni

S’i trembemi dukjes

Edhe kur jemi para tij,

S

